KUNNIAN KUNINKAAN SEURAKUNTA, JERUSALEM
Shalom, ystävät! Hienoa olla kanssanne.
Uskon, että Jumalan Sanassa on siunaus.
Tänään opetan teille Kirjoituksista sitä, -
mitä Jumala on antanut sydämelleni.
Uskon, että se siunaa teitä.
Katsotaan Johanneksen evankeliumin lukua 1.
Meidän tulee kunnioittaa Jumalan Sanaa, niin se siunaa meitä.
"Alussa oli Sana, ja Sana oli Jumalan tykönä, ja Sana oli Jumala.
Hän oli alussa Jumalan tykönä.
Kaikki on saanut syntynsä hänen kauttaan, -
ja ilman häntä ei ole syntynyt mitään, mikä syntynyt on.
Hänessä oli elämä, ja elämä oli ihmisten valkeus.
Ja valkeus loistaa pimeydessä, ja pimeys ei sitä käsittänyt."
Myös Jesaja sanoo luvussa 55, -
että Jumalan Sana ei tyhjänä palaja, -
vaan tekee sen, mitä varten Hän sen lähetti.
Uskomme siis, että se mitä kuulemme tänään, -
siunaa meitä ja kantaa hedelmää elämässämme.
Hepr. 4 kertoo, -
että Egyptistä lähtenyt Israelin kansa kuuli Jumalan Sanan, -
mutta se ei uskossa sulautunut heihin.
He eivät ottaneet Jumalan Sanaa vastaan, eivätkä totelleet sitä.
Siksi he eivät päässeet luvattuun maahan.
Tänään Jumala kutsuu meitä lepoonsa ja rauhaansa -
Sanansa kautta.
Jumalan Sanan on kirjoittanut Pyhä Henki -
Messiaan opetuslasten, apostolien ja profeettojen välityksellä.
Jos kuulemme ja tottelemme Jumalan Sanaa, -
tottelemme Pyhää Henkeä.
Pyhä Henki avaa ovia, joita emme ole tulleet ajatelleeksi.
Puhun tänään suusta ja kielestä.
Hes. 28:11: -
"Ja minulle tuli tämä Herran sana: -
'Ihmislapsi, viritä itkuvirsi Tyyron kuninkaasta ja sano hänelle: -
Näin sanoo Herra, Herra: Sinä olet sopusuhtaisuuden sinetti, -
täynnä viisautta, täydellinen kauneudessa.
Eedenissä, Jumalan puutarhassa, sinä olit.
Peitteenäsi olivat kaikkinaiset kalliit kivet; karneolia, topaasia ja jaspista,
krysoliittia, onyksia ja berylliä, safiiria, rubiinia -
ja smaragdia sekä kultaa olivat upotus- ja syvennystyöt sinussa, -
valmistetut sinä päivänä, jona sinut luotiin.
Sinä olit kerubi, laajalti suojaavainen, ja minä asetin sinut pyhälle vuorelle; -
sinä olit jumal'olento ja käyskentelit säihkyväin kivien keskellä.
Nuhteeton sinä olit vaellukseltasi siitä päivästä, jona sinut luotiin, -
siihen saakka, kunnes sinussa löydettiin vääryys.
Suuressa kaupankäynnissäsi tuli sydämesi täyteen väkivaltaa, -
ja sinä teit syntiä.
Niin minä karkoitin sinut häväistynä Jumalan vuorelta ja hävitin sinut, -
suojaava kerubi, pois säihkyväin kivien keskeltä.'"
Tässä puhutaan tietysti saatanasta.
Hän oli kointähti, aamuruskon poika, suuri ja kaunis enkeli.
Hän oli Jumalan palvelija, joka johti ylistystä Jumalan kunniaksi.
Hän oli valon enkeli, -
kunnes hän lankesi syntiin.
Mikä se synti oli?
Ensimmäinen synti tapahtui taivaassa. Mitä siellä tapahtui?
Sen jälkeen syntiä ei ole päässyt taivaaseen.
Matt. 26:ssa Jeshua sanoi: -
"Tämä on minun vereni, liiton veri, -
joka monen edestä vuodatetaan syntien anteeksiantamiseksi."
Meidän täytyy hylätä syntimme ja antaa Messiaan veren, -
Jumalan Sanan ja Pyhän Hengen pyhittää meidät.
Veljet ja sisaret, Jumala sanoi, -
että syntiä ei voi koskaan olla Hänen edessään.
Kiitos siis Jumalalle Messiaan verestä ja ruumiista.
Mutta mikä oli kointähden, aamuruskon pojan, synti?
Hän oli täydellinen enkeli.
Se oli ylimielinen puhe.
Katsotaan Jesajan kirjasta, mitä taivaassa oikein tapahtui.
Luetaan Jes. 14:12-15, ja sitten selitän teille jotain.
"Kuinka olet taivaalta pudonnut, sinä kointähti, aamuruskon poika!
Kuinka olet maahan syösty, sinä kansojen kukistaja!
Sinä sanoit sydämessäsi: 'Minä nousen taivaaseen, -
korkeammalle Jumalan tähtiä minä istuimeni korotan -
ja istun ilmestysvuorelle, pohjimmaiseen Pohjolaan.
Minä nousen pilvien kukkuloille, teen itseni Korkeimman vertaiseksi.'
Mutta sinut heitettiin alas tuonelaan, pohjimmaiseen hautaan."
Huomatkaa, mitä tässä sanotaan.
Synti alkoi hänen sydämestään.
Hän halusi ylentää itsensä.
Kuvitelkaa, miten kointähti eli enkeleiden keskellä.
Hän alkoi puhua enkeleille: -
"Jumala on kyllä hyvä, mutta Hän ei anna teille sitä mitä ansaitsette.
Hän ei paljasta teille, että voisitte tulla Hänen kaltaisikseen."
Näin hän puhui Aadamille ja Eevalle.
"Jos syötte tätä hedelmää, tulette Jumalan kaltaisiksi."
Muistatteko, mitä Daavidin poika Absalom teki?
Hän teki samanlaisia asioita saatanan johdattelemana.
Ylpeys oli ensimmäinen synti.
Se täytti kointähden, aamuruskon pojan, sydämen.
Koska hänen sydämensä ylpistyi, -
hänen suunsa puhui väkivaltaisesti ja ylimielisesti.
Hän puhui Jumalasta pöyhkeästi. Jumala vihaa sitä.
Palataan Hesekieliin.
Hes. 28:17: "Sinun sydämesi ylpistyi..."
Sydämen ylpeydellä on seurauksensa.
Suu alkaa kerskailla.
Jos sydän on nöyrä, suu ei kerskaa, vaan puhuu Jumalan Sanaa.
"Avaa suusi, niin minä sen täytän." Mutta se alkaa sydämestä.
Hes. 28:17: "Sinun sydämesi ylpistyi sinun kauneudestasi, -
ihanuutesi tähden sinä kadotit viisautesi.
Minä viskasin sinut maahan, -
annoin sinut alttiiksi kuninkaille, heidän silmänherkukseen.
Paljoilla synneilläsi, tekemällä vääryyttä kaupoissasi, -
sinä olet häväissyt pyhäkkösi.
Niin minä annoin sinun keskeltäsi puhjeta tulen; se kulutti sinut...."
"Kauhuksi olet sinä tullut, eikä sinua enää ole, hamaan ikiaikoihin asti."
Tämä on profeetallinen sana siitä, -
että jonain päivänä Jumala tuhoaa saatanan lopullisesti.
Tämä on vahva opetus ja esimerkki meille.
Meidän täytyy puhdistaa sydämemme kaikesta ylpeydestä ja synnistä.
Meillä on kaikki mitä siihen tarvitsemme.
Jeshua puhuu sydämestä ja suusta Luuk. 6:46:ssa: -
"Miksi te huudatte minulle: 'Herra, Herra!' ettekä tee, mitä minä sanon?"
Sitä ennen Hän sanoi jotain tärkeää.
Matt. 6:43: "Sillä ei ole hyvää puuta, joka tekee huonon hedelmän, -
eikä taas huonoa puuta, joka tekee hyvän hedelmän; -
sillä jokainen puu tunnetaan hedelmästään.
Eihän viikunoita koota orjantappuroista, -
eikä viinirypäleitä korjata orjanruusupensaasta.
Hyvä ihminen tuo sydämensä hyvän runsaudesta esiin hyvää, -
ja paha tuo pahastansa esiin pahaa; -
sillä sydämen kyllyydestä suu puhuu."
Haluamme puhtaan suun.
Muistatteko, kun Jesaja näki elävän Jumalan?
Hän näki kerubit ja serafit, Jumalan kunnian.
Hän sanoi: "Voi minua! Minä hukun, sillä minulla on saastaiset huulet, -
ja minä asun kansan keskellä, jolla on saastaiset huulet."
Hän ymmärsi, että hänen puheensa olivat epäpyhiä.
Juoruilu on Jumalan pyhyyden vastaista.
Jos emme lopeta juoruamista ja ylpeilyä, -
Jumala kääntyy meitä vastaan.
Sanassa sanotaan, -
että Jumala on ylpeitä vastaan, mutta nöyrille hän antaa armon.
Haluamme puhtaan suun, -
mutta jos sydän ei ole puhdas, miten suu voisi olla?
"Sillä sydämen kyllyydestä suu puhuu."
Veljet ja sisaret, Jumala haluaa, -
että puhdistamme sydämemme Jumalan Sanalla.
Katsotaan, mitä Efesolaiskirje sanoo -
puhdistumisesta Jumalan Sanan kautta.
Ef. 5:25: -
"Miehet, rakastakaa vaimojanne, -
niinkuin Kristuskin rakasti seurakuntaa ja antoi itsensä alttiiksi sen edestä, -
että hän sen pyhittäisi, puhdistaen sen, vedellä pesten, sanan kautta..."
Meidän täytyy pestä sydämemme Jumalan Sanan kautta -
vedellä pesten.
On tärkeää täyttyä Jumalan Sanalla joka päivä -
ja kehittää päivittäin suhdetta Jumalaan.
Tuomitkaamme itsemme, ettei meitä tuomittaisi.
Jos sydämessämme jokin syyttää meitä, -
miten paljon enemmän olemmekaan syyllisiä Jumalan edessä?
Jos olemme syntyneet uudesti, tiedämme sydämessämme, -
mikä on oikein ja mikä väärin.
Jos olemme syntyneet uudesti, -
vääryys, synti ja kaikki saastaisuus häiritsevät meitä.
Meidän täytyy olla rehellisiä itsellemme.
Meidän täytyy kääntyä Jumalan puoleen, -
puhdistua Jumalan Sanalla ja pyhittäytyä Pyhän Hengen kautta.
Meidän täytyy pyytää, että Jumala puhdistaisi meidät.
Taipukaamme Jumalan alaisuuteen. Jumala ei halua alistaa meitä.
Hän odottaa, että itse alennamme itsemme Hänen edessään.
Jaak. 4:7: -
"Olkaa siis Jumalalle alamaiset; -
mutta vastustakaa perkelettä, niin se teistä pakenee."
Ensimmäinen asia ei ole perkeleen vastustaminen, -
vaan alamaisuus Jumalalle.
Hän ei halua alistaa teitä, vaan että te itse taipuisitte Hänen alaisuuteensa.
Hän tahtoo teidän ottavan uskon askeleen -
ja tottelevan Jumalan Sanaa.
Vakuutan, että se siunaa teitä.
Peritte luvatun maan. Jumala on luvannut sen teille.
Miksi Israelin kansan vanha sukupolvi ei päässyt luvattuun maahan?
Koska he puhuivat pahaa luvatusta maasta.
Vain Joosua Nuunin poika ja Kaaleb sanoivat: -
"Menkäämme ja ottakaamme se maa, sillä Herra on luvannut sen meille.
Herra antaa meille sen maan, joka vuotaa maitoa ja mettä.
Älkää vain kapinoiko Herraa vastaan."
Miksi Kaaleb ja Joosua puhuivat niin?
Heidän sydämensä olivat valmiit.
Joosuan sydän oli valmis, koska hän oli koko ajan Mooseksen vierellä.
Samoin meidän täytyy pysyä koko ajan Jeshuan vierellä.
Jeshua on sama eilen, tänään ja ikuisesti.
Hän antoi Henkensä opettamaan meitä, -
ojentamaan ja nuhtelemaan meitä, -
ja tuomaan meidät Isän Jumalan täydelliseen tahtoon.
Henki näyttää meille Messiaan esimerkin.
Näemme, millainen Hän oli ja miten Hän käyttäytyi.
Meillä on kaikki mitä tarvitsemme elääksemme puhtain sydämin.
Pystymme puhumaan Jumalan Sanaa ja astumaan luvattuun maahan.
Mutta taipukaa Jumalan alaisuuteen.
Sitten voitte vastustaa saatanaa, ja hän pakenee.
Kukaan ei pysty vastustamaan teitä, jos taivutte Jumalan alaisuuteen.
Jaak. 4:6: -
"Mutta hän antaa sitä suuremman armon. Sentähden sanotaan: -
'Jumala on ylpeitä vastaan, mutta nöyrille hän antaa armon'."
Jos nöyrrytte ja otatte Jumalan tahdon sydämeenne, -
Jumalan Sana tekee pyhän työnsä sydämissänne.
Investoikaa itsenne ja uskonne Jumalan Sanaan.
Sitten alatte puhua sitä, mitä Jumala haluaa teidän puhuvan.
Vapaudutte juoruilusta.
Kun juoruatte, -
sanotte epäsuorasti olevanne muita parempia.
Se kertoo sydämen ylpeydestä.
Jumala ei koskaan siunaa ylpeitä.
Hän haluaa siunata, mutta Hänellä on siihen tietyt ehdot.
"Jos kuulemalla kuulet Herran ääntä..."
Pelkkä kuuleminen ei siis riitä, -
vaan kuulla niin, että se juurtuu elämäämme.
Meidän täytyy toimia Jumalan tahdon mukaan -
ja antaa sydämemme sille.
Sitten myös puhumme Jumalan tahdon mukaan.
Jaak. 3:3: -
"Kun panemme suitset hevosten suuhun, että ne meitä tottelisivat, -
niin voimme ohjata niiden koko ruumiin.
Katso, laivatkin, vaikka ovat niin suuria -
ja tuimain tuulten kuljetettavia, -
ohjataan varsin pienellä peräsimellä, minne perämiehen mieli tekee.
Samoin myös kieli on pieni jäsen -
ja voi kuitenkin kerskata suurista asioista."
Kerskaako sinun kielesi?
Sydämestä lähtee se, mitä suu puhuu.
Pitäkää siis ennen kaikkea huolta sydämestä.
Jaak. 3:5: "Katso, kuinka pieni tuli, ja kuinka suuren metsän se sytyttää!
Myös kieli on tuli, on vääryyden maailma; -
kieli on se meidän jäsenistämme, joka tahraa koko ruumiin..."
Jeshua kuoli henkemme, sielumme ja ruumiimme puolesta.
Yksi elin kuitenkin saastuttaa meidät.
Se on vakavaa. En halua olla saastainen, vaan puhdas ja pyhä.
Sellainen, kun Jumala haluaa minun olevan.
Kieli "sytyttää tuleen elämän pyörän, itse syttyen helvetistä".
Jaak. 3:7: "Sillä kaiken luonnon, sekä petojen että lintujen, -
sekä matelijain että merieläinten luonnon, -
voi ihmisluonto kesyttää ja onkin kesyttänyt; -
mutta kieltä ei kukaan ihminen voi kesyttää..."
Kieltä ei pysty kesyttämään, ellei hoida sydäntään kuntoon.
Ellei sydän ole puhdas, ei kielikään voi olla.
Aloittakaa siis sydämestä.
"...kieltä ei kukaan ihminen voi kesyttää; -
se on levoton ja paha, täynnä kuolettavaa myrkkyä."
Katsotaan, mitä kuningas Salomo sanoi Sananlaskujen luvussa 18.
Hän oli viisain mies maan päällä.
Miksi hän oli viisas?
Koska hän pyysi Jumalalta kuuliaista sydäntä.
Pyytäkää tekin kuuliaista sydäntä.
Katsotaan Sananl. 18:20-21: -
"Suunsa hedelmästä saa mies vatsansa kylläiseksi, -
saa kyllikseen huultensa satoa.
Kielellä on vallassansa kuolema ja elämä; -
jotka sitä rakastavat, saavat syödä sen hedelmää."
Kielellä on vallassaan kuolema ja elämä.
Suunsa hedelmästä saa mies vatsansa kylläiseksi.
Se tarkoittaa sitä, että muututte siksi, mitä puhutte.
Olette täynnä omia sanojanne.
Kuvitelkaa, jos juoruilette, kiroilette ja puhutte rumasti, -
syötätte niillä sanoilla henkeänne ja sieluanne.
Sitten ihmettelette, miksi voitte huonosti ja olette vaikeuksissa.
Se johtuu siitä, että puhutte rumasti.
Ette puhu Jumalan tahdon mukaisesti.
Sisimpänne on täyttynyt saastalla.
Siksi olette sairastuneet, ettekä pysty mihinkään.
Toisin käy, jos puhutte elämää.
"Olen pannut sinun eteesi elämän ja kuoleman, siunauksen ja kirouksen.
Niin valitse siis elämä..." (5. Moos. 30:19)
Etsi elämää ja ota se sydämeesi.
"Minä olen tie ja totuus ja elämä," Jeshua sanoi.
Kuten alussa totesimme, Jeshua on Jumalan Sana.
Kun puhumme Jumalan Sanaa, -
otamme itse asiassa vastaan Jeshua Messiaan.
Jos joka päivä otamme Jumalan Sanaa, -
sen seurauksena myös puhumme Jumalan Sanaa, eli Jeshuaa.
Jeshua on ihmisten valkeus.
Kun otamme vastaan Sanan ja varjelemme sitä sydämessä, -
se tuo elämää ja valoa, ja sitten se tulee ulos suustamme.
Se taas täyttää uudelleen vatsamme elämällä ja valolla.
Kuoleman ja pimeyden sijaan elämällä ja valolla.
Uskon, että ymmärrätte mitä sanon.
Vielä kerran: koska kointähden, aamuruskon pojan, sydän ylpistyi, -
ja hän kerskaili ja ylpeili, .
Jumala suisti hänet vuoreltaan ja heitti hänet ulos taivaasta.
Jumala sanoi, ettei ylpeyden syntiä eikä mitään syntiä ole enää koskaan -
Hänen valtakunnassaan.
Valmistautukaa siis Jumalan valtakuntaan!
Ottakaa se sydämeenne ja suuhunne.
Tuokaa se elämäänne, perheeseenne ja seurakuntaanne.
Lopuksi luen teille jakeet Jes. 6:1-8.
Nämä sanat tahdon jättää teille.
"Kuningas Ussian kuolinvuotena -
minä näin Herran istuvan korkealla ja ylhäisellä istuimella, -
ja hänen vaatteensa liepeet täyttivät temppelin.
Serafit seisoivat hänen ympärillään; kullakin oli kuusi siipeä: -
kahdella he peittivät kasvonsa, kahdella he peittivät jalkansa, -
ja kahdella he lensivät. Ja he huusivat toinen toisellensa -
ja sanoivat: 'Pyhä, pyhä, pyhä Herra Sebaot; -
kaikki maa on täynnä hänen kunniaansa'.
Ja kynnysten perustukset vapisivat heidän huutonsa äänestä, -
ja huone täyttyi savulla. Niin minä sanoin: -
'Voi minua! Minä hukun, sillä minulla on saastaiset huulet, -
ja minä asun kansan keskellä, jolla on saastaiset huulet; -
sillä minun silmäni ovat nähneet kuninkaan, Herran Sebaotin.'
Silloin lensi minun luokseni yksi serafeista, kädessään hehkuva kivi, -
jonka hän oli pihdeillä ottanut alttarilta, -
ja kosketti sillä minun suutani sanoen: -
'Katso, tämä on koskettanut sinun huuliasi; -
niin on sinun velkasi poistettu ja syntisi sovitettu'.
Ja minä kuulin Herran äänen sanovan: -
'Kenenkä minä lähetän? Kuka menee meidän puolestamme?'
Minä sanoin: 'Katso, tässä minä olen, lähetä minut'."
Veljet ja sisaret, -
antakaa Jumalan puhdistaa sydämenne ja suunne!
Puhukoon suunne Jumalan kunniaa, -
niin teistä tulee Herran lähettiläitä, ja teette Hänen tahtonsa mukaan.
Siunaan teitä Jerusalemista.
Antakoon Herramme Jeshua teille armon, elämän ja rauhan.
Kirjoittakaa meille, shalom!
Suomennos: Hannele Tainio